Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään:
Israelista tuli maailman johtava valtio koronarokotuksien osalta, -
sillä vain runsas viikko siitä, kun maahan saatiin ensimmäiset -
rokote-erät, pitkälti yli miljoona ihmistä oli saanut rokotteen.
Samaan aikaan uusien tartuntojen määrä ylsi uuteen ennätykseen, -
ylittäen yhden päivän osalta 6000:n rajan viikko sitten.
Niistä peräti neljäsosa on todettu ultra ortodoksijuutalaisten piireissä.
Kaikkiaan maassa on todettu 10:n viime kuukauden aikana -
yli 450 tuhatta tartuntatapausta, joista hoitoa vaativia on ollut kuitenkin -
vain noin 10 prosenttia, ja niistä puolestaan on johtanut kuolemaan -
vain noin kuusi prosenttia, eli noin kolme ja puolituhatta.
Terveysministeriö määräsi kuitenkin, yhdessä muun hallituksen kanssa -
maan suljettavaksi lähes täysin viikon ajaksi, jotta viruksen uusi muunnos -
ei pääsisi leviämään kun samalla rokotuksien määrää kiihdytetään.
Pääministeri Netanjahun mukaan on myös ensiarvoisen tärkeää, -
että maan arabiväestö saadaan rokotusten piiriin -
samaan aikaan juutalaisväestön kanssa.
Israelin puolustusvoimat julkaisi jälleen vuodenvaihteessa tilastot -
vuoden 2020 aikana tapahtuneista hyökkäyksistä ja -
terrori-iskuista niin maan sisällä kuin myös lähialueilla tapahtuneista.
Hamasin valvomalta Gazan kaistalta ammuttiin viime vuonna Israeliin -
176 rakettia, niistä 90 suuntautui asumattomille alueille ja -
armeijan Iron Dome torjunta- järjestelmä tuhosi 80 -
ennen kuin ne osuivat tarkoitettuihin kohteisiinsa asutuilla alueilla.
Vain yksi Israelin puolelle yltänyt hyökkäystunneli havaittiin ja -
myös tuhottiin. Näiden kaikkien vastaiskuina Israelin armeija -
ja ilmavoimat tuhosi yli 300 Hamasin ja Palestiinalaisten Islamilaisen -
Jihadin tärkeää sotilaallista tukikohtaa Gazan kaistalla.
Länsirannan puolella tapahtui 31 ampumistapausta, -
12 enemmän kuin vuonna 2019.
Puukkohyökkäyksiä tapahtui 9, 3 vähemmän kuin edellisenä vuonna.
Syyrian puolella sijaitseviin sotilaallisiin tukikohtiin, -
niin Iranin Vallankumouskaartin kuin myös Syyrian armeijan rakentamiin, -
tehtiin 50 eri iskua, sekä ilmavoimien pommituslentojen -
että eri ohjustyyppien avulla.
Libanonissa toimiva Hizbollah yritti kahdesti -
tunkeutua Israelin pohjoiseen osaan, -
mutta kumpikin niistä havaittiin ja estettiin.
Palestiinan itsehallinnon tilastollinen keskustoimisto ennakoi, -
että vuonna 2022 palestiinalaisia ja juutalaisia olisi maailmassa -
kutakuinkin yhtä paljon.
Heidän mukaansa maailmassa olisi kahden vuoden kuluttua -
noin 13,7 miljoonaa palestiinalaista, joista 5,2 miljoonaa -
elää historiallisessa Palestiinan valtiossa, -
1,6 miljoonaa Israelissa ja noin 738 tuhatta muissa arabivaltioissa.
Sama tilasto uskoo, että israelilaisia olisi tuohon aikaan noin 7,1 miljoonaa
ja palestiinalaisia Länsirannalla, Gazassa ja Itä-Jerusalemissa -
suurin piirtein saman verran.
Iran on ilmoittanut virallisesti YK:n alaiselle Atomi Energia laitokselle, -
IAEA:lle, että se aikoo aloittaa uraanin rikastamisen 20 prosenttiin saakka -
Teheranin lähellä sijaitsevassa Fordon ydinlaitoksessa.
Iranin hallituksen mukaan se johtui maan parlamentin, Maj-Lisin, -
joulukuussa säätämästä laista, ja velvoittaa siten maan hallitusta -
toimimaan lain ja asetusten mukaan.
Vuoden 2015 ns. JCPOA sopimus sallii Iranin rikastaa uraania -
vain 3,67 prosenttiin saakka, mutta Iran oli jo ehtinyt rikastaa ainetta -
omin luvin 4,5 prosenttiin saakka.
Rikastamisprosessi neljästä kahteenkymmeneen -
vie suhteettomasti enemmän aikaa kuin siitä eteenpäin -
aina yli 90:n, eli aseluokkaan saakka.
Rikastettavaa uraania Iranilla arvioidaan olevan noin 2,4 tonnia, -
siis 12 kertaa enemmän, kuin mitä vuoden 2015 sopimuksessa sovittiin.
Iranin diplomaattilähteet ovat ilmoittaneet epävirallisesti, -
että Iran saattaa keskeyttää uraanin rikastamisen, -
jos Yhdysvallat poistaa presidentti Trumpin asettamat sanktiot.
Tuleva presidentti Joe Biden on kuitenkin ilmoittanut, -
että Yhdysvallat voi palata vuoden 2015 sopimukseen, -
mutta Iranin on ensin lopetettava uraanin rikastaminen -
ja keskeytettävä ballististen ohjusten kehittely.
Tähän diplomaattiseen nokitteluun Iran on puolestaan ilmoittanut -
ettei se voi milloinkaan suostua. Iranin ylpeä kansa ei voi milloinkaan -
alistua kiristykseen, mainitsi maan presidentti Hassan Rouhani.
Noin vuosi sitten, 3.1.2020, Iranin Vallankumouskaartin johtaja, -
kenraali Qassem Soleimani surmattiin lennokki-iskulla Irakissa, -
Bagdadin lentoasemalla.
Surman vuosipäivänä eräs Iranin korkea-arvoisista johtajista, -
Ebrahim Raisi, julisti hallituksensa suulla, että Soleimanin surmaajat, -
ei edes USA:n silloinen presidentti Donald Trump, -
tule olemaan suojassa Iranin oikeutetulta kostoiskulta.
Yhdysvallat onkin asettanut maansa Lähi- ja Keski-Idän alueilla olevat -
lähetystöt, konsulaatit ja sotilastukikohdat -
korkeaan valmiustilaan mahdollisten iskujen varalta.
Samoin Pentagon, USA:n puolustusministeriö, lähetti -
lentotukialus Nimitzin saattueineen takaisin Persianlahden lähivesille.
USA:n ilmavoimien Diego Carcial saariryhmällä olevasta tukikohdasta -
lähetettiin myös pommikonelaivue lentämään Iranin ja -
Persianlahden alueelle, ilmaisemaan Yhdysvaltojen valmiutta -
vastata mahdollisiin provokaatioihin.
Palestiinan itsehallinnon puhemies Mahmoud Abbas -
ilmoitti sopineensa Gazaa hallinnoivan Hamasin johtajan kanssa, -
että alueilla järjestetään sekä parlamentti- että presidentinvaalit.
Näitä ilmoituksia on toki nähty aikaisemminkin vuosien varrella, -
mutta sitten vuoden 2005 mitään vaaleja ei ole kuitenkaan järjestetty.
Tuolloin Mahmoud Abbas valittiin itsehallinnon presidentiksi -
neljäksi vuodeksi ja Hamas puolestaan voitti parlamenttivaalit.
Järjestöt eivät päässeet kuitenkaan sopuun -
vaalien tuloksen sopeuttamisesta käytäntöön, -
vaan ajautuivat ilmiriitaan ja aseelliseen välien selvittelyyn.
Sen seurauksena Hamas otti haltuunsa Gazan kaistan ja -
Mahmoud Abbas on jatkanut oma- tekoisena presidenttinä jo 11 vuotta.
Hänen johtamansa Fatah on pitänyt valtaa Länsirannalla -
ilman parlamentaarista valtaa.
Joulun sanoma sai jälleen palestiinalaishallinnon tekemään -
pilkkaa kristinuskolle pyhistä arvoista. Abbasin hallinnon pääministeri -
Mohammad Shtayyeh julisti joulun aikana pitämässään puheessa, -
että Jeesus oli ensimmäinen palestiinalainen marttyyri, -
tarkoituksella itsensä uhraava vapaustaistelija.
Pääministeri totesi puheessaan, että Jeesus opetti meille, -
mitä merkitsee uhrata itsensä marttyyrinä, joka on valmis -
uhraamaan itsensä tehtävänsä vuoksi. Näin kirjoitti palestiinalaishallinnon -
virallinen lehti Al Hayat al-Jadida joulukuun 28.päivän numerossaan.
Marttyyrillä hän viittasi islamin uskonnossa hyväksyttyyn tapaan -
tehdä tarkoituksellinen itsemurha, jos ja kun sillä voidaan saavuttaa -
jotakin merkittävää uskonnon ja siihen liittyvien tavoitteiden edistämiseksi.
Näin pääministeri Shtayyeh rinnasti kristinuskon perustajan -
palestiinalaisiin itsemurhapommittajiin ja muihin, -
jotka ovat tehneet itsemurhan oman uskontonsa vuoksi.
Kristillisessä maailmassa ja siten myös Euroopan unionissa -
tällaisten kristinuskoa pilkkaavien väitteiden ja kommenttien -
toistuvan esillä pitämisen tulisi herättää voimakkaita vastalauseita -
ja vaatia sellaiset poistettavaksi etenkin unionin rahoittamista -
palestiinalaisten opetuksellisista materiaaleista.
Vielä uutinen liittyen Israelin tuleviin parlamenttivaaleihin.
Likudista eronnut ja oman Uusi Toivo puolueensa perustanut Gideon Saàr, -
on kivunnut lähes Benjamin Netanjahun rinnalle -
kannatusmittauksessa kenestä seuraava pääministeri.
Vaikka Saarin puolue onkin jäämässä selvästi Likudin jalkoihin -
Knesset paikkojen suhteen, on hän vain 2 prosenttiyksikön päässä -
Netayahusta pääministeri gallupeissa.
Saarin puolue saisi nyt pidetyissä vaaleissa 18 paikkaa, -
Likudin 28:aa vastaan, mutta pääministerin suosiota mitattaessa -
Saarin suosio on 32 prosenttia Netanjahun 34:ä vastaan.
Näin Jerusalem uutiset tällä kertaa. Muistathan rukoilla rauhaa -
tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola